۱۴۴۶-۱۰-۱۲ تاریخ نشرشوی خبرونه تورخم ‏د ‎#افغانی_سرې_میاشتې له لوری د ‎#تورخم په عمری پنډغالی کې د راستنېدونکو کډوالو لپاره د لنډمهالې سرپناه جوړولو په موخه د خېمو د نصبولو جریان! ـــــــــــــــــــــــــــــــــــــــــــــــــــــــــــــــــ ‏روند نصب خیمه‌ها از سوی ‎#هلال‌_احمر_افغانی به منظور ایجاد سرپناه موقت برای مهاجرین بازگشته در کمپ عمری ‎#تورخم جریان دارد! میدان وردګ #میدان_وردګ ولایت کې ٦٢٩٠ تنه اړمنو هیوادوالو ته روغتیایی خدمات! د ‎‎#افغانی_سرې_میاشتې روغتیاپالانو د میدان وردګ ولایت په بېلابېلو سیمو کې د تېرو ۳۰ ورځو په ترڅ کې ١٨٨٨ تنو ته د کتنې ترڅنګ د اړتیا وړ درمل ورکړی؛ د ٣١٩ تنو ټپیانو پانسمان، ٥٥١ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ٢٨١٥ کسانو ته د روغتیا ساتنې په تړاو اړینې مشورې، ٢٨٦ مېرمنو ته د زیږون په برخه کې خدمات، ٣٢١ خوارځواکو ماشومانو ته د خوارځواکۍ اړوند خوراکی توکی او ١١٠ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. ================================= ارائه خدمات صحی برای ۶۲۹۰ تن هموطنان نیازمند در ولایت #میدان_وردک! #هلال‌_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت وردگ برای ۱۸۸۸ تن پس از معاینه ادویه مورد نیاز فراهم نموده‌ اند. همچنین، ۳۱۹ زخمی پانسمان، برای ۵۵۱ زن و کودک جهت جلوگیری از بیماری های مختلف واکسین تطبیق و برای ۲۸۱۵ تن در مورد حفظ الصحه مشوره های لازم ارائه نموده اند. نیز برای ۲۸۶ زن خدمات نسایی ولادی و برای ۳۲۱ کودک مبتلا به سوء تغذی مواد غذایی مخصوص فراهم و برای ۱۱۰ زن در مورد تنظیم امور خانوادگی مشوره لازم ارائه نموده است. مرکزی ریاست ‏سرپرست سکرتر جنرال د ترکیې سرې میاشتې او سفارت له مسئولینو سره د راستنېدونکو کډوالو د لاسنیوی په موخه وکتل! نن پنجشنبه د شوال میاشتې پر ۱۲مه، د ‎#افغانی_سرې_میاشتې سرپرست سکرتر جنرال ښاغلی مولوی روح الله عبدالسلام په خپل کاری دفتر کې په ‎#افغانستان کې د ‎#ترکیې سرې میاشتې له مسئول ښاغلی نعیم کریمی او د سفارت له ځینو مسئولینو سره له ګاونډیو هېوادونو د راستنېدونکو کډوالو ستونزو ته د حل لار موندلو او هغوی ته د ورځنی ژوند برخه کې د اسانتیاوو برابرولو په موخه ناسته ترسره کړه. د افغانی سرې میاشتې سرپرست سکرتر جنرال د ناستې ګډونوالو ته د راستنوشویو کډوالو کورنیو د وضعیت او شته ستونزو په اړه د معلوماتو وړاندې کولو سربېره له هغوی غوښتنه وکړه، ترڅو له افغانی سرې میاشتې سره د کډوالو په لاسنیوی او ملاتړ کې ونډه واخلی. ورپسې یاد پلاوی د افغانی سرې میاشتې له لوری د ترسره کېدونکو بشرپالو خدماتو او فعالیتونو له هڅو ستاینه وکړه او له دې خیریه ملی ټولنې سره یې د کډوالو د لاسنیوی برخه کې د په بشپړې همکارۍ ډاډ څرګند کړ مرکزی ریاست ‏سرپرست عمومی رئیس او مرستیال یې د شمال لویدیځ مرکزی زون او اړونده نمایندګیو له مسئولینو سره وکتل! نن پنجشنبه د شوال میاشتې پر ۱۲مه، د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی حافظ عزیز الرحمن په خپل کاری دفتر کې د شمال لویدیځ مرکزی زون او اړونده نمایندګیو له مسئولینو سره د ‎#راستنیدونکو_کډوالو د لاسنیوی او هغوی ته په وخت او غوره توګه د خدماتو ترسره کولو په پار د همغږۍ ناسته وکړه. ناسته کې د زون او اړونده نمایندګیو مسئولینو د افغانی سرې میاشتې له رهبرۍ سره خپلې ستونزې شریکې کړې او د مشرتابه له لوری د بشپړې همکارۍ او ملاتړ ډاډ ورکړ شو. مرکزی ریاست د سوری زړه پر ناروغۍ اخته ۹ تنه ناروغان کورنیو روغتونونو ته ور وپېژندل شول! نن پنجشنبه د شوال میاشتې پر ۱۲ مه، ‎#افغانی_سرې_میاشتې د تېر په څېر یو ځل بیا ۹ تنه د سوری زړه په رنځ اخته ناروغان پلازمېنه #کابل کې ۴ کورنیو روغتونونو ته د درملنې او عملیات په موخه ور وپېژندل. د یادونې وړ ده، چې د یادو ناروغانو درملنه او عملیات د افغانی سرې میاشتې په مالی لګښت ترسره کېږی. مرکزی ریاست #راستنېدونکو_کډوالو لپاره د لا ښو روغتیایی خدماتو وړاندې کولو په موخه له کاری شریکانو سره د همغږۍ ناسته وشوه! نن پنجشنبه د شوال میاشتې پر ۱۲ مه، د ‎#افغانی_سرې_میاشتې د روغتیایی خدماتو ریاست د مسٸولینو او یو شمېر کاری شریکانو ( ‎#آی_سی_آر_سی_نړیوالې_کمیټې، ‎#نړیوال_فدراسیون، ‎#قطر سرې میاشتې، ‎#ډنمارک او ‎#ناروې سرو صلیبونو) ترمنځ د راستنېدونکو کډوالو لپاره پر وخت او غوره روغتیایی خدماتو د وړاندې کولو په موخه د همغږۍ ناسته ترسره شوه. ناسته کې د روغتیایی خدماتو ریاست له لوری راستاته شویو کډوالو ته د ترسره شویو روغتیایی خدماتو په تړاو معلومات وړاندې او دوی ته د لا ښو او غوره خدماتو د وړاندې کولو په برخه کې له کاری شریکانو د هر اړخیزې همکارۍ غوښتنه وشوه. کاری شریکانو له خپل اړخه د هر ډول همکارۍ ډاډ ورکړ او نړیوال فدراسیون ژمنه وکړه چې په نزدې ورځو کې به د #تورخم په عمری کمپ کې د نورو مرستو د ترسره کولو ترڅنګ ۵ ګرځنده روغتیایی ټیمونه او ۲ روغتیایی کمپونه جوړ او له لارې به یې راستنېدونکو کډوالو ته روغتیایی خدمات وړاندې شی. تورخم #تورخم کې د راستنېدونکو کډوالو کورنیو ته لنډ مهالې سرپناه برابرولو په موخه ۳۰۰ خېمې نصب شوې! نن پنجشنبه د شوال د میاشتې پر ۱۲مه، د ‎#افغانی_سرې_میاشتې مقام د حکم پر اساس د ننګرهار ولایت د تورخم په عمری پنډغالی کې د سرې میاشتې د کارکوونکو او رضاکارانو له لوری د راستنېدونکو کډوالو کورنیو لپاره د لنډمهاله استوګنې په موخه ۳۰۰ خېمې نصب شوې. د یادونې وړ ده چې د کوچنی اختر را وروسته له پاکستان څخه د کډوالو د راستنېدو بهیر په چټک کېدو د یادو کورنیو د لاسنیوی په موخه افغانی سره میاشت هڅه کوی چې دوی ته د روغتیا، لنډ مهالې سرپناه برابرولو، بشری مرستو او نورو برخو کې خدمات ترسره او لا پراخه کړی. بلخ #بلخ ولایت کې پر اړمنو معلولینو وېلچیرونه ووېشل شول! نن پنجشنبه د شوال د میاشتې پر ۱۲مه، د ‎#افغانی_سرې_میاشتې له لوری د #قطر د سرې میاشتې په مالی همکارۍ په بلخ ولایت کې پر ۱۳ تنو اړمنو معلولینو ۱۳ عرادې وېلچیرونه ووېشل شول. کابل د #کابل ولایت د ځوانانو او رضاکارانو په ښوونیز مرکز کې له زده کوونکو آزموینه واخیستل شوه! نن پنجشنبه د شوال د میاشتې پر ۱۲مه، د ‎#افغانی_سرې_میاشتې له لوری د کابل ولایت د ځوانانو او رضاکارانو په ښوونیز مرکز کې د انګلیسی، ریاضی او پښتو برخو له ۴۸۵ تنو زده کوونکو آزموینه واخیستل شوه.